ส่วนที่ 2 การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น

    1.  หลักทรัพย์ของบริษัท

1.  ทุนจดทะเบียน 400,000,000 บาท ทุนชำระแล้ว 400,000,000 บาท เป็นหุ้นสามัญ
    40,000,000 หุ้น มูลค่าหุ้นละ 10 บาท

2.  จดทะเบียนที่ตลาดหลักทรัพย์แห่งประเทศไทย

3.  หุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ ** ไม่มี **

4.  หลักทรัพย์ประเภทอื่น ** ไม่มี **

5.  ข้อตกลงระหว่างผู้ถือหุ้นรายใหญ่ที่มีผลกระทบต่อการออกและการเสนอขายหลักทรัพย์หรือการบริหารงานของบริษัท
    และสาระสำคัญที่มีผลต่อการดำเนินงาน ** ไม่มี **

    1.  ผู้ถือหุ้น

  บริษัท คาสเซ่อร์พีคโฮลดิ้งส์ จำกัด (มหาชน)

  ผู้ถือหุ้นที่ถือหุ้นสูงสุด 10 รายแรก ณ วันที่ 9 เมษายน 2557 ของบริษัท คาสเซ่อร์พีค โฮลดิ้งส์
  จำกัด (มหาชน)

จำนวนหุ้น สัดส่วนการถือหุ้น

+-------------------------------------------+----------+---------------+
| นายบุญชู พงษ์เฉลิม                            | 11       | 29.70         |
|                                           | ,880,048 |               |
| น.ส.วณี เต็มพิทยาคม                          |          | 8.50          |
|                                           | 3        |               |
| น.ส.กรรณกร จิรายุทธเจริญสุข                   | ,400,000 | 4.99          |
|                                           |          |               |
| น.ส.ศรีจันทร์ แซ่ลี                            | 1        | 4.75          |
|                                           | ,994,900 |               |
| น.ส.วินิดา กุลสมภพ                           |          | 4.15          |
|                                           | 1        |               |
| นายอุดมศักดิ์ โชติวิจิตร                         | ,900,000 | 3.63          |
|                                           |          |               |
| น.ส. เบญจภรณ์ ลิ้มเจริญเงิน                    | 1        | 3.50          |
|                                           | ,659,900 |               |
| น.ส. สิริญชา สิทธิวิเศษ                        |          | 3.18          |
|                                           | 1        |               |
| นายภูศักดิ์ พงษ์เฉลิม                           | ,453,400 | 3.15          |
|                                           |          |               |
| น.ส.พัชมน จิรายุทธเจริญสุข                     | 1        | 3.13          |
|                                           | ,400,000 |               |
| นายเกรียติ ศรีจอมขวัญ                         |          | 3.00          |
|                                           | 1        |               |
|                                           | ,273,000 |               |
|                                           |          |               |
|                                           | 1        |               |
|                                           | ,259,600 |               |
|                                           |          |               |
|                                           | 1        |               |
|                                           | ,251,533 |               |
|                                           |          |               |
|                                           | 1        |               |
|                                           | ,200,000 |               |
+-------------------------------------------+----------+---------------+

นายบุญชู พงษ์เฉลิมและครอบครัว ถือหุ้นรวมกัน 20,082,202 หุ้น คิดเป็นร้อยละ 50.21
ของจำนวนหุ้นทั้งหมด

  บริษัท ซี.พี.จี. การ์เมนท์ จำกัด

บริษัท ซี.พี.จี. การ์เมนท์ จำกัด เป็นบริษัทย่อยที่ประกอบธุรกิจแบบเดียวกับบริษัท
คาสเซ่อร์พีคโฮลดิ้งส์ จำกัด (มหาชน) โดยมีทุนจดทะเบียน 31,200,000 บาท ทุนชำระแล้ว
31,200,000 บาท เป็นหุ้นสามัญ 6,240 หุ้น มูลค่าหุ้นละ 5,000 บาท โดยมีผู้ถือหุ้นดังนี้คือ

+-------------------------------------------+----------+---------------+
|                                           | จำนวนหุ้น  | สัดส่วนการถือหุ้น  |
+-------------------------------------------+----------+---------------+
| บริษัท คาสเซ่อร์พีค โฮลดิ้งส์ จำกัด (มหาชน)        | 6,234    |   99.9        |
+-------------------------------------------+----------+---------------+
| นาย บุญชู พงษ์เฉลิม                           | 3        | 0.05          |
+-------------------------------------------+----------+---------------+
| นาย ภูเทพ พงษ์เฉลิม                          | 3        | 0.05          |
+-------------------------------------------+----------+---------------+

7.3 การออกหลักทรัพย์อื่น -ไม่มี-

7.4 นโยบายการจ่ายเงินปันผล

-   บริษัทฯ มีนโยบายการจ่ายเงินปันผลประมาณร้อยละ 30 ของกำไรสุทธิ
    อย่างไรก็ตามอัตราการจ่ายเงินปันผลดังกล่าวจะขึ้นอยู่กับกระแสเงินสดและภาระการลงทุนของบริษัทฯ
    รวมถึงข้อจำกัดทางกฎหมายและความจำเป็นอื่น

-   บริษัทย่อยมีนโยบายการจ่ายเงินปันผลประมาณร้อยละ 70 ของกำไรสุทธิ
    ทั้งนี้ต้องพิจารณาถึงกระแสเงินสดและข้อกำหนดทางกฎหมายด้วย

8 โครงสร้างการจัดการ

8.1 คณะกรรมการบริษัท

  -------------------- ------------------ ------------------------- -----------------
  รายชื่อคณะกรรมการ      ตำแหน่ง             จำนวนครั้งการประชุมกรรมการ   จำนวนครั้งที่เข้าร่วม

  นายบุญชู พงษ์เฉลิม       ประธานกรรมการ      16                        16

  นายภูมิตร์ พงษ์เฉลิม      รองประธานกรรมการ   16                        16

  นายลิว ชอ เท้ง         กรรมการ            16                        16

  นายวู แมน ฟัน          กรรมการ            16                        16

  นางไพลิน จรรยานิวัฒน์    กรรมการ            16                        16

  นางปิยดา สุกใส         กรรมการอิสระ        16                        15

  นายทรงศักดิ์ วงศ์สรรคกร  กรรมการอิสระ        16                        16

  น.ส. ทิพวรรณ คร้ามสี *  กรรมการอิสระ        16                        7

  น.ส.นภาพร ธนวัฒน์ยรรยง กรรมการอิสระ        16                        9
  **                                                                
  -------------------- ------------------ ------------------------- -----------------

* น.ส.ทิพวรรณ คร้ามสี ครบวาระเมื่อวันที่ 29 เมษายน 2557

** น.ส.นภาพร ธนวัฒน์ยรรยง ได้รับเลือกเข้ามาแทน น.ส.ทิพวรรณ คร้ามสี เมื่อวันที่ 29
เมษายน 2557

รายชื่อคณะกรรมการตรวจสอบ

  1. นางปิยดา สุกใส ประธานคณะกรรมการตรวจสอบ

  2. นายทรงศักดิ์ วงศ์สรรคกร กรรมการตรวจสอบ

  3. น.ส.นภาพร ธนวัฒน์ยรรยง กรรมการตรวจสอบ

กรรมการตรวจสอบที่มีความรู้และประสบการณ์ในการสอบทานงบการเงินคือ น.ส.นภาพร
ธนวัฒน์ยรรยง

ข้อมูลกรรมการบริษัท ซี.พี.จี. การ์เมนท์ จำกัด
ซึ่งเป็นบริษัทย่อยที่ประกอบธุรกิจลักษณะเดียวกันกับบริษัท คาสเซ่อร์พีคโฮลดิ้งส์ จำกัด (มหาชน)

  ----------------- ------------------ ------------------- -----------------
  รายชื่อคณะกรรมการ   ตำแหน่ง             จำนวนครั้งการประชุม    จำนวนครั้งที่เข้าร่วม

  นายบุญชู พงษ์เฉลิม    ประธานกรรมการ      7                   7

  นายภูเทพ พงษ์เฉลิม   รองประธานกรรมการ   7                   7

  นายภูมิตร์ พงษ์เฉลิม   กรรมการ            7                   7

  น.ส. วณี เต็มพิทยาคม กรรมการ            7                   7
  ----------------- ------------------ ------------------- -----------------

8.2 ผู้บริหาร

ณ. วันที่ 31 ธันวาคม 2557 บริษัทคาสเซ่อร์พีคโฮลดิ้งส์ จำกัด (มหาชน) มีผู้บริหารจำนวน 8
ท่านดังนี้

  1. นายบุญชู พงษ์เฉลิม ประธานกรรมการบริหาร

  2. นายภูมิตร์ พงษ์เฉลิม รองประธานกรรมการบริหาร

  3. นายลิว ชอ เท้ง รองประธานกรรมการบริหาร

  4. น.ส.วินิดา กุลสมภพ ผู้อำนวยการฝ่ายการเงินและการบัญชี

  5. นายวู แมน ฟัน ผู้อำนวยการฝ่ายการผลิต

  6. นางไพลิน จรรยานิวัฒน์ ผู้จัดการโรงงาน

  7. น.ส.พรทิพย์ ศรีพิทักษ์สกุล ผู้จัดการฝ่ายตรวจสอบภายใน

  8. นางณัฐปภัสร์ ชูเทพทิพย์ ผู้จัดการแผนกบัญชี

ณ วันที่ 31 ธันวาคม 2557 บริษัท ซี.พี.จี. การ์เมนท์ จำกัด มีผู้บริหารจำนวน 4 ท่านดังนี้

  1. นายบุญชู พงษ์เฉลิม ประธานกรรมการบริหาร

  2. นายลิว ชอ เท้ง รองประธานกรรมการบริหาร

  3. น.ส.วินิดา กุลสมภพ ผู้อำนวยการฝ่ายการเงินและการบัญชี

  4. นางไพลิน จรรยานิวัฒน์ ผู้จัดการโรงงาน CPG

แผนภาพแสดงโครงสร้างภายในของบริษัทคาสเซ่อร์พีค โฮลดิ้งส์ จำกัด (มหาชน) และบริษัท
ซี.พี.จี. การ์เมนท์ จำกัด

8.3 เลขานุการบริษัท

คณะกรรมการบริษัทได้มีมติแต่งตั้งให้ นส. อรทิชา พงษ์เฉลิม
ดำรงตำแหน่งเป็นเลขานุการบริษัทตั้งแต่วันที่ 1 พฤษภาคม 2556
โดยคุณสมบัติของผู้ดำรงตำแหน่งปรากฏในเอกสารแนบ 1

8.4 ค่าตอบแทนกรรมการและผู้บริหาร

1. ค่าตอบแทนที่เป็นตัวเงิน

(1) ค่าตอบแทนที่กรรมการบริษัทได้รับในปี 2557

  --------------------- ----------------- ------------------------ ------------
                        เบี้ยประชุมกรรมการ   เบี้ยประชุมกรรมการตรวจสอบ   รวม

                        (บาท)             (บาท)                    (บาท)

  นายบุญชู พงษ์เฉลิม        0                 -                        0

  นายลิว ชอ เท้ง          0                 -                        0

  นายภูมิตร์ พงษ์เฉลิม       0                 -                        0

  นายวู แมน ฟัน           0                 -                        0

  นางไพลิน จรรยานิวัฒน์     0                 -                        0

  นางปิยดา สุกใส          120,000.00        40,000.00                160,000.00

  นายทรงศักดิ์ วงศ์สรรคกร   120,000.00        20,000.00                140,000.00

  นส. ทิพวรรณ คร้ามสี      40,000.00         5,000.00                 45,000.00

  นส.นภาพรธนวัฒน์ยรรยง    80,000.00         15,000.00                95,000.00

                        360,000.00        80,000.00                440,000.00
  --------------------- ----------------- ------------------------ ------------

ค่าตอบแทนกรรมการของบริษัทย่อย ** ไม่มี **

(2) ค่าตอบแทนคณะกรรมการบริหารและผู้บริหารปี 2557

-   กลุ่มธุรกิจเสื้อผ้าสำเร็จรูป จำนวนรวม 8 คน

  ได้รับผลตอบแทนในรูปเงินเดือนและโบนัสรวม 11,417,130 บาท

-   กลุ่มธุรกิจพัฒนาอสังหาริมทรัพย์ จำนวน 5 คน

  ได้รับผลตอบแทนในรูปเงินเดือนและโบนัสรวม 3,847,600.00 บาท

2.  ค่าตอบแทนอื่นๆ ** ไม่มี **

8.5 บุคลากร

-   จำนวนพนักงาน

  -------------------------------- ------------ ------------ ------------
                                   ปี 2557       ปี 2556       ปี 2555

  - กลุ่มธุรกิจเสื้อผ้าสำเร็จรูป            1,891        2,512        2,380

  - กลุ่มธุรกิจพัฒนาอสังหาริมทรัพย์         59           44           58

  รวม                              1,950        2,556        2,438
  -------------------------------- ------------ ------------ ------------

-   ผลตอบแทนรวมและลักษณะผลตอบแทนที่ให้กับพนักงานในปี 2557

-   กลุ่มธุรกิจเสื้อผ้าสำเร็จรูป 383,026,827 บาท

-   กลุ่มธุรกิจพัฒนาอสังหาริมทรัพย์ 12,306,234 บาท

-   ลักษณะผลตอบแทนที่ให้แก่พนักงานคือ เงินเดือน ค่าแรง โบนัส เงินรางวัล และค่าอาหาร

-   นโยบายในการพัฒนาพนักงาน

กลุ่มธุรกิจเสื้อผ้าสำเร็จรูป

อุตสาหกรรมผลิตเสื้อผ้าสำเร็จรูปเป็นอุตสาหกรรมที่ต้องใช้แรงงานเป็นสำคัญ
บริษัทฯได้จัดการฝึกอบรมและเพิ่มทักษะในการทำงาน
โดยพัฒนาพนักงานเย็บให้มีฝีมือรวดเร็วขึ้นและสามารถเย็บในลักษณะงานที่หลากหลาย
และพนักงานในระดับหัวหน้างานเข้าโครงการฝึกอบรมด้านบริหารงาน ฝึกอบรมโดยคณะอาจารย์
นักวิชาการและผู้เชี่ยวชาญที่มีประสบการณ์สูงในอุตสาหกรรมผลิตเสื้อผ้าสำเร็จรูป

กลุ่มธุรกิจพัฒนาอสังหาริมทรัพย์

บริษัทฯได้ส่งพนักงานเข้าโครงการฝึกอบรมต่างๆ
เพื่อเรียนรู้แนวโน้มตลาดและฝึกอบรมด้านบริหารงาน

9. การกำกับดูแลกิจการ

9.1 การกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดี
  ซึ่งเป็นปัจจัยหลักในการเสริมสร้างองค์กรให้มีประสิทธิภาพ
  บริษัทจึงมุ่งมั่นให้การดำเนินกิจการของบริษัทเป็นไปตามหลักการกำกับดูแลกิจการที่ดีพร้อมกับสร้างความเชื่อมั่นแก่นักลงทุนและผู้ถือหุ้น
  อันจะเป็นพื้นฐานของการเจริญเติบโตที่ยั่งยืน

  คณะกรรมการได้นำหลักการกำกับดูแลกิจการที่ดีสำหรับบริษัทจดทะเบียน
  ที่ตลาดหลักทรัพย์แห่งประเทศไทยกำหนด
  มาปรับใช้ให้ครอบคลุมอย่างรัดกุมเหมาะสมกับสภาพแวดล้อมและสภาพการณ์ของบริษัท ดังนี้

  1. สิทธิของผู้ถือหุ้น

  ในปี 2557 บริษัทฯได้จัดให้มีการประชุมสามัญผู้ถือหุ้น 1 ครั้ง เมื่อวันที่ 29 เมษายน 2557
  โดยได้ส่งหนังสือเชิญประชุมให้แก่ผู้ถือหุ้น ได้แจ้งวัน เวลา และสถานที่พร้อมทั้งวาระการประชุม
  และความคิดเห็นของคณะกรรมการ
  รวมทั้งหนังสือรายงานประจำปีและหนังสือมอบฉันทะให้ผู้ถือหุ้นทุกท่าน ก่อนการประชุม 7 วัน
  และลงประกาศบนหน้าหนังสือ พิมพ์ก่อนวันประชุม เพื่อให้ทราบโดยทั่วกัน

  การประชุมสามัญผู้ถือหุ้นประจำปี 2557 มีผู้ถือหุ้นและผู้รับมอบฉันทะเข้าร่วมประชุมจำนวน 35 คน
  นับจำนวนหุ้นได้ 28,500,763 หุ้น คิดเป็นร้อยละ 71.25 ของจำนวนหุ้นทั้งหมด กรรมการ
  กรรมการตรวจสอบ ผู้บริหารและผู้สอบบัญชี ได้เข้าร่วมประชุม
  คณะกรรมการบริษัทได้รายงานผลการดำเนินงานของปีที่ผ่านมาและตอบข้อซักถามของผู้ถือหุ้น
  รับฟังข้อเสนอแนะและความคิดเห็นของผู้ถือหุ้น โดยก่อนการประชุมจะเริ่ม
  เลขานุการที่ประชุมได้อธิบายถึงวิธีการลง คะแนนเสียงและการแจ้งผลการลง
  คะแนนเมื่อจบแต่ละวาระ มติของที่ประชุมได้บันทึกไว้ในรายงานการประชุม

2. ความเท่าเทียมกันของผู้ถือหุ้น

  คณะกรรมการบริษัทคำนึงถึงสิทธิของผู้ถือหุ้นตามกฎหมาย
  ตลอดจนส่งเสริมการใช้สิทธิและไม่ละเมิดหรือลิดรอนสิทธิของผู้ถือหุ้น โดยก่อนการประชุมผู้ถือหุ้น
  ผู้ถือหุ้นแต่ละรายจะได้รับข้อมูลที่ครบถ้วนและเพียงพอล่วงหน้าก่อนวันเข้าประชุมไม่น้อยกว่า 7 วัน
  บริษัทฯ ได้จัดข้อมูลและประวัติของผู้เสนอชื่อเป็นกรรมการของบริษัท ฯ แทนผู้ที่ครบวาระ
  เพื่อให้ที่ประชุมผู้ถือหุ้นเลือกตั้งเข้ารับตำแหน่ง
  พร้อมทั้งได้ทำการประกาศนัดประชุมผู้ถือหุ้นลงในหนังสือพิมพ์รายวันติดต่อกัน 3 วัน
  และก่อนวันประชุมไม่น้อยกว่า 3 วัน เพื่อให้ผู้ถือหุ้นรวมถึงนักลงทุนสถาบัน
  มีเวลาเพียงพอที่จะศึกษาและทำความเข้าใจข้อมูลก่อนการประชุม

  ในการประชุมผู้ถือหุ้น
  บริษัทฯอำนวยความสะดวกแก่ผู้ถือหุ้นที่มาประชุมด้วยตนเองหรือมอบฉันทะให้สามารถใช้สิทธิในการลงคะแนนเสียง
  มีการดำเนินการประชุมเป็นไปตามระเบียบวาระโดยไม่มีการเพิ่มวาระการประชุม
  มีการใช้บัตรลงคะแนนเสียง และแจ้งผลการลงคะแนนเสียงในแต่ละวาระ นอกจากนี้
  ในการลงคะแนนเสียง ผู้ถือหุ้นมีสิทธิถามคำถาม แสดงความคิดเห็น
  ให้คำแนะนำหรือข้อเสนอแนะและลงคะแนนเสียง
  โดยได้มีการเตรียมบัตรลงคะแนนในวาระสำคัญไว้สำหรับผู้ถือหุ้น
  การประชุมผู้ถือหุ้นจะประชุมตามวาระประชุมที่กำหนดไว้โดยไม่ได้เพิ่มวาระการประชุมที่ไม่ได้แจ้งให้ผู้ถือหุ้นทราบล่วงหน้า

  คณะกรรมการบริษัทและผู้บริหารให้ความสำคัญในการปฏิบัติตามกฎเกณฑ์ของรายการที่เกี่ยวโยงกันตามข้อกำหนดของสำนักงานกำกับหลักทรัพย์และตลาดหลักทรัพย์อย่างเคร่งครัด
  การทำรายการที่อาจมีความขัดแย้งทางผลประโยชน์
  หรือรายการที่เกี่ยวโยงกันหรือรายการระหว่างกัน
  ในกรณีที่ต้องพิจารณาเรื่องที่อาจเกิดความขัดแย้งทางผลประโยชน์หรือรายการเกี่ยวโยงกันหรือรายการระหว่างกัน
  กรรมการที่มีส่วนเกี่ยวข้องต้องไม่เข้าร่วมการพิจารณาอนุมัติรายการนั้น

  3. บทบาทของผู้มีส่วนได้เสีย

  คณะกรรมการบริษัท ตระหนักถึงความสำคัญในสิทธิของผู้มีส่วนได้เสีย
  และมีนโยบายที่จะปกป้องสิทธิของบุคคลดังกล่าว
  ด้วยการปฏิบัติตามกฎหมายและข้อบังคับต่างๆที่ใช้บังคับอย่างเคร่งครัด
  เพื่อให้ได้รับการดูแลอย่างเป็นธรรมทุกฝ่าย

  ผู้ถือหุ้น

  บริษัทฯมุ่งที่จะดำเนินกิจการ เพื่อให้เกิดผลประโยชน์สูงสุดแก่ผู้ถือหุ้น
  พร้อมกับปกป้องผลประโยชน์และดูแลทรัพย์สินของบริษัทฯ ด้วยการบริหารจัดการอย่างมีคุณภาพ
  ขจัดความขัดแย้งทางผลประโยชน์อย่างรอบคอบ

  ลูกค้า

  บริษัทฯมีนโยบายสร้างความพึงพอใจสูงสุดให้ลูกค้า
  โดยสร้างความมั่นใจและความเชื่อถือในคุณภาพของสินค้าและการบริการ
  พัฒนาการผลิตโดยเน้นการใช้เทคโนโลยีที่ทันสมัย เพื่อให้ผลิตภัณฑ์มีความแตกต่างจากคู่แข่ง
  บรรลุความต้องการของลูกค้าและการส่งมอบสินค้าตรงตามเวลาที่ลูกค้ากำหนด

  พนักงาน

  พนักงานของบริษัทฯ เป็นทรัพยากรที่มีความสำคัญและเป็นหัวใจสำคัญในอันที่จะนำพาบริษัทให้เจริญ
  ก้าวหน้า พนักงานจึงได้รับผลตอบแทนและสวัสดิการต่างๆอย่างเหมาะสม และเป็นธรรม
  ซึ่งเมื่อวันที่ 20 ธันวาคม 2549
  บริษัทฯได้รับหนังสือรับรองมาตรฐานแรงงานไทยจากกรมสวัสดิการและคุ้มครองแรงงาน
  กระทรวงแรงงาน ที่ได้ปฏิบัติเป็นไปตามมาตรฐานความรับผิดชอบทางสังคมระดับสมบูรณ์ชั้นสูงสุด
  ในขณะเดียวกัน บริษัทฯ ยังคำนึงถึงความปลอดภัยต่อชีวิต สุขภาพ และทรัพย์สินของพนักงาน
  โดยกำหนดเป็นนโยบายด้านความปลอดภัย อาชีวอนามัย และสภาพแวดล้อมในการทำงาน
  พร้อมจัดตั้งคณะกรรมการและหน่วยงานด้านความปลอดภัยในการทำงานขึ้นเพื่อดูแลงานด้านนี้โดยเฉพาะ
  รวมทั้งติดตามผลการดำเนินงานอย่างต่อเนื่อง
  ตลอดจนมีการติดป้ายแสดงสถิติการเกิดอุบัติเหตุจากการทำงาน

  คู่ค้า

  บริษัทฯยึดมั่นและปฏิบัติตามข้อตกลงและเงื่อนไขทางการค้า
  มีการสร้างสัมพันธภาพและความเข้าใจที่ดีต่อกัน และมีหลักเกณฑ์ในการคัดเลือกคู่ค้า โดยคำนึงถึง
  คุณภาพของสินค้า ความเชียวชาญและประสบการณ์ ความมีชื่อเสียงทางธุรกิจ และราคาที่ยุติธรรม

คู่แข่ง

  บริษัทดำเนินธุรกิจบนการแข่งขันเสรี มีการแข่งขันอย่างเป็นธรรม ไม่ใส่ร้ายป้ายสี
  ไม่โจมตีคู่แข่งโดยปราศจากข้อมูลอย่างสมเหตุสมผล

  สังคมและสิ่งแวดล้อม

  บริษัทฯดำเนินกิจการโดยคำนึงถึงผลกระทบต่อสิ่งแวดล้อมโดยได้ปฏิบัติตามข้อกำหนดด้านสุขอนามัย
  และสิ่งแวดล้อม ทำให้ชุมชนโดยรอบของบริษัทฯปราศจากมลพิษ

  4. การเปิดเผยข้อมูลและความโปร่งใส

  คณะกรรมการบริษัทรายงานผลการดำเนินงานและเปิดเผยข้อมูลทางการเงินอย่างถูกต้องครบถ้วนและทันเวลาอย่างทั่วถึง
  เพื่อให้นักลงทุนและผู้ที่เกี่ยวข้องได้รับทราบข้อมูลอย่างเท่าเทียมกัน ไม่ว่าจะเป็นรายงาน
  ประจำปี แบบแสดงรายการข้อมูลประจำปี (แบบ 56-1)
  ผ่านสื่อของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
  โดยได้แสดงควบคู่กับรายงานของผู้สอบบัญชี รับอนุญาต

  คณะกรรมการบริษัทฯได้แสดงความรับผิดชอบต่อความถูกต้องของข้อมูล
  โดยได้จัดให้มีการทำรายงานความรับผิดชอบของคณะกรรมการต่อรายงานทางการเงินและรายงานคณะกรรมการตรวจสอบเปิดเผยไว้ในรายงานประจำปี

  บริษัทฯได้เปิดเผยบทบาทหน้าที่ความรับผิดชอบของคณะกรรมการ
  จำนวนครั้งของการเข้าประชุมของคณะกรรมแต่ละท่าน
  คณะกรรมการบริษัทฯมีนโยบายในการจ่ายค่าตอบแทนโดยขออนุมัติจากที่ประชุมสามัญ ผู้ถือหุ้นปี
  2557 ดังนี้ ตั้งแต่เมษายน 2557 ถึงเดือนมีนาคม 2558
  อนุมัติค่าเบี้ยประชุมให้แก่คณะกรรมการตรวจสอบเท่านั้น เป็นค่าตอบแทนรายเดือนๆละ 10,000
  ต่อท่าน ค่าเบี้ยประชุม ประธานกรรมการตรวจสอบ 10,000 บาทต่อครั้ง และ
  กรรมการตรวจสอบ 5,000 บาทต่อครั้ง ส่วนค่าตอบแทนผู้บริหารนั้น
  บริษัทฯพิจารณาการจ่ายตามความรู้ความสามารถ การจ่ายค่าตอบ
  แทนกรรมการและผู้บริหารระดับสูงในปีที่ผ่านมา
  ได้เปิดเผยไว้ในรายงานประจำปีและแบบรายงานข้อมูลประจำปี (แบบ 56-1)

  บริษัทฯได้เปิดเผยข้อมูลที่ถูกต้องและครบถ้วนผ่านตลาดหลักทรัพย์แห่งประเทศไทย
  และมอบหมายให้เลขานุการบริษัทเป็นผู้ทำหน้าที่ติดต่อสื่อสารกับผู้ถือหุ้น นักวิเคราะห์และนักลงทุน
  โดย E-Mail: Onticha@castlepeak.co.th และเผยแพร่ข้อมูลใน
  www.castlepeak.co.th

  5. ความรับผิดชอบของคณะกรรมการ

  โครงสร้างของคณะกรรมการ

ในปี 2557 คณะกรรมการของบริษัทมีจำนวน 8 คน ประกอบด้วยกรรมการที่เป็นผู้บริหาร 5 คน
และกรรมการอิสระ 3 คน กรรมการอิสระทั้ง 3 คน
ดำรงตำแหน่งเป็นกรรมการตรวจสอบของบริษัทฯ
เป็นผู้มีคุณสมบัติครบถ้วนตามข้อกำหนดของตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์
ซึ่งมีความเป็นอิสระในการลงมติในที่ประชุม และให้คำแนะนำต่อคณะกรรมการบริหาร

ที่ประชุมผู้ถือหุ้นเลือกตั้งกรรมการตามข้อบังคับของบริษัท
กรรมการออกจากตำแหน่งจำนวนหนึ่งในสามเป็นอัตรา
และเมื่อครบวาระแล้วกรรมการอาจได้รับการเลือกตั้งกลับเข้าดำรงตำแหน่งต่อไปได้อีก

  บริษัทฯมีเลขานุการคณะกรรมการบริษัททำหน้าที่ประสานงานระหว่างกรรมการบริษัทกับฝ่ายบริหาร
  รวมทั้งดูแลและประสานงานด้านกฎหมาย กฎเกณฑ์ต่างๆที่เกี่ยวข้อง
  และดำเนินการประสานงานให้มีการปฏิบัติตามมติของคณะ กรรมการบริษัท

  9.2 คณะกรรมการชุดย่อย

  บริษัทมีคณะกรรมการชุดย่อย 3 ชุด คือ คณะกรรมการบริษัท คณะกรรมการบริหาร
  และคณะกรรมการตรวจสอบ โดยขอบเขตอำนาจหน้าที่มีดังนี้

1.  คณะกรรมการบริษัท

-   ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติที่ประชุมของผู้ถือหุ้น

-   ปฏิบัติตามข้อกำหนดและระเบียบของหน่วยงานที่กำกับและควบคุม

-   รักษาผลประโยชน์ของผู้ถือหุ้น
    ผู้ถือหุ้นทุกรายจะได้รับข้อมูลข่าวสารของบริษัทอย่างถูกต้องและเท่าเทียมกัน

-   กำหนดนโยบายและแผนงานการดำเนินงาน
    กำกับและควบคุมดูแลฝ่ายจัดการให้ปฏิบัติตามนโยบายที่วางไว้อย่างมีประสิทธิภาพและประสิทธิผล

-   อนุมัติการได้มาหรือจำหน่ายไปซึ่งสินทรัพย์หรือหนี้สินหรือภาระผูกพัน มูลค่าตั้งแต่ 50,000,000
    บาท ขึ้นไป

2.  คณะกรรมการตรวจสอบ

-   ดูแลรายงานทางการเงินของบริษัท ให้ตรงต่อความเป็นจริง ครบถ้วน เพียงพอและเชื่อถือได้

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพ

-   พิจารณาเพื่อเสนอแต่งตั้งผู้สอบบัญชีของบริษัท

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   จัดทำรายงานกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

-   ปฏิบัติการอื่นใดตามที่คณะกรรมการของบริษัทมอบหมาย

3.  คณะกรรมการบริหาร

-   รับนโยบายและแผนงานการดำเนินงานของคณะกรรมการบริษัท

-   กำกับดูแลการดำเนินงานของบริษัทอย่างมีประสิทธิภาพและประสิทธิผลเพื่อบรรลุเป้าหมายที่กำหนดไว้

-   เสนอรายงาน แผนงานและรายงานผลการดำเนินงานต่อคณะกรรมการบริษัท

-   อนุมัติการได้มาหรือจำหน่ายไปซึ่งสินทรัพย์หรือหนี้สินหรือภาระผูกพัน
    เพื่อใช้ในการดำเนินกิจการตามปกติมูลค่าไม่เกิน 50,000,000 บาท
    โดยผู้บริหารสูงสุดและฝ่ายจัดการจะร่วมกันพิจารณา

-   ปฏิบัติการอื่นใดตามที่คณะกรรมการของบริษัทมอบหมาย

  9.3 การสรรหา

  (1) กรรมการอิสระ

  หลักเกณฑ์การคัดเลือกกรรมการอิสระ เสนอโดยคณะกรรมการบริษัท โดยมีคุณสมบัติดังนี้

1.  เป็นผู้มีความรู้ ความสามารถและประสบการณ์

2.  เป็นผู้ที่อุทิศเวลาเพื่อบริษัทฯในการเข้าร่วมประชุมคณะกรรมการบริษัท คณะกรรมการตรวจสอบ
    เพื่อทำหน้าที่ที่ได้รับมอบหมาย รวมถึงการเสนอข้อเสนอแนะต่างๆ

3.  ไม่เป็นผู้ที่อยู่ในระหว่างการถูกศาลสั่งพิทักษ์ทรัพย์ หรือล้มละลาย
    หรือเป็นคนไร้ความสามารถหรือเสมือนไร้ความสามารถ

4.  ไม่เป็นผู้ที่ถูกดำเนินการโดยหน่วยงานราชการ อยู่ในระหว่างการถูกกล่าวโทษ
    หรือถูกดำเนินคดีอาญาในข้อกล่าวหาเกี่ยวกับการฉ้อโกงหรือทุจริต

5.  ไม่เป็นผู้ที่มีคุณสมบัติขัดแย้งกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ในการเป็นกรรมการอิสระ

(2) การสรรหากรรมการและผู้บริหาร

0.  วิธีการคัดเลือกกรรมการ

  เป็นไปตามพระราชบัญญัติบริษัทมหาชนจำกัด ยกเว้นมาตรา 70
  โดยบริษัทมีข้อบังคับกำหนดไว้ให้ที่ประชุมผู้ถือหุ้นเลือกตั้งกรรมการ
  โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดของตนเลือกตั้งบุคคลเดียวหรือหลายคนเป็นกรรมการได้
  แต่จะแบ่งคะแนนเสียงให้ผู้ใดมากน้อยเพียงใดไม่ได้

- จำนวนกรรมการที่มาจากผู้ถือหุ้นรายใหญ่แต่ละกลุ่ม ** ไม่กำหนด **

- สิทธิของผู้ลงทุนรายย่อยในการแต่งตั้งกรรมการ
ผู้ถือหุ้นทุกคนมีคะแนนเสียงเท่ากับหนึ่งหุ้นต่อหนึ่งเสียง

1.  วิธีคัดเลือกผู้บริหาร

  พิจารณาจากความรู้ ความสามารถ และประสบการณ์ให้เหมาะสมกับหน้าที่และความรับผิดชอบ

4.  การกำกับดูแลการดำเนินงานของบริษัทย่อยและบริษัทร่วม

- มีการส่งบุคคลเพื่อเป็นตัวแทนไปเป็นกรรมการ และ ผู้บริหารในบริษัทย่อย และร่วม
โดยเป็นไปตามสัดส่วนการ

  ถือหุ้น โดยผ่านการเห็นชอบจากมติของคณะกรรมการบริษัท

  - มีการกำหนดขอบเขต อำนาจหน้าที่
  ของกรรมการและผู้บริหารดังกล่าวให้มีส่วนร่วมในการกำหนดนโยบายที่

  สำคัญในการดำเนินธุรกิจ

  - มีการเปิดเผยข้อมูลด้านฐานะการเงิน ผลการดำเนินงานและ บุคคลเกี่ยวโยงอย่างครบถ้วน

  - มีการกำหนดระบบควบคุมภายในที่เหมาะสมและรัดกุมเพียงพอ

9.5 การดูแลเรื่องการใช้ข้อมูลภายใน

คณะกรรมการบริษัท คณะกรรมการตรวจสอบ คณะกรรมการบริหาร ผู้บริหารของบริษัทและบริษัทย่อย
รับทราบและยึดถือการปฏิบัติตามหลักการของสิทธิความเท่าเทียมกันในการรับรู้ข่าวสารและข้อมูลของบริษัท
จะต้องปฏิบัติตามข้อกำหนดกฎเกณฑ์ของตลาดหลักทรัพย์ฯและสำนักงานคณะกรรมการกำกับหลักทรัพย์และตลาดหลักทรัพย์
จะต้องไม่นำข้อมูลภายในของบริษัทเพื่อหาประโยชน์ส่วนตัวทั้งทาง ตรงและทางอ้อม

มาตรการลงโทษ
นอกจากจะต้องรับโทษตามความผิดที่สำนักงานคณะกรรมการกำกับหลักทรัพย์และตลาดหลัก
ทรัพย์ระบุไว้แล้ว ผู้กระทำผิดจะต้องถูกพิจารณาความผิดจากคณะกรรมการบริษัท

  บริษัทฯ มีการกำหนดเรื่องการซื้อขายหลักทรัพย์ของบริษัทฯ ไว้ในจริยธรรมในการดำเนินธุรกิจ
  ห้ามมิให้กรรมการบริษัท ผู้บริหาร
  และพนักงานซึ่งอยู่ในหน่วยงานที่รับทราบข้อมูลภายในทำการซื้อหรือขายหลักทรัพย์ของบริษัทฯ
  ในช่วง 1 เดือน ก่อนการเปิดเผยงบการเงินแก่สาธารณชน

  โดยบริษัทฯ
  ได้กำหนดให้กรรมการบริษัทและผู้บริหารมีหน้าที่รายงานการถือหลักทรัพย์ครั้งแรกและรายงานการเปลี่ยนแปลงการถือหลักทรัพย์ของบริษัทฯ
  ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้บริษัทฯ
  ได้บรรจุวาระรายงานการถือครองหลักทรัพย์บริษัทฯ
  ของกรรมการบริษัทและผู้บริหารรวมทั้งคู่สมรสเป็นวาระประจำในการประชุมคณะกรรมการบริษัท

  9.6 ค่าตอบแทนผู้ตรวจสอบบัญชี

  (1) ค่าตอบแทนผู้สอบบัญชี

  ผู้สอบบัญชีของบริษัทฯและบริษัทย่อยคือ นางสาวนงลักษณ์ พัฒนบัณฑิต แห่งบริษัทกรินทร์ ออดิท
  จำกัด ค่าสอบทานงบการเงินรายไตรมาสและค่าสอบบัญชีประจำปี 2557 รวมจำนวน
  1,682,000 บาท โดยมีรายละเอียดดังนี้

+----------------------------+-------------+-------------+------------+
|   บริษัท                     |   ค่าสอบ     |   ค่าส       |   รวม      |
|                            | ทานงบการเงิน | อบบัญชีประจำปี |            |
|                            |             |             |            |
|                            |   ไตรมาส 1, |             |            |
|                            |   2 และ 3   |             |            |
+----------------------------+-------------+-------------+------------+
|   บมจ.คาสเซ่อร์พีคโฮลดิ้งส์      | 261,000     | 420,000     | 681,000    |
+----------------------------+-------------+-------------+------------+
|   บมจ.คาสเซ่อร์พีคโฮลดิ้งส์      | 210,000     | 85,000      | 295,000    |
|   (งบการเงินรวม)            |             |             |            |
+----------------------------+-------------+-------------+------------+
|   บจ.ซี.พี.จี.การ์เมนท์         | 189,000     | 235,000     | 424,000    |
+----------------------------+-------------+-------------+------------+
|   บจ.คาสเซ่อร์พีค เรียลเอสเตท  | 51,000      | 50,000      | 101,000    |
+----------------------------+-------------+-------------+------------+
|   บจ.เอกธนา พร็อพเพอร์ตี้      | 51,000      | 50,000      | 101,000    |
+----------------------------+-------------+-------------+------------+
|   บจ.ซัน พร็อพเพอร์ตี้          | 30,000      | 10,000      | 40,000     |
+----------------------------+-------------+-------------+------------+
|   บจ.เสริมกิจ พร็อพเพอร์ตี้      | 30,000      | 10,000      | 40,000     |
+----------------------------+-------------+-------------+------------+
|   รวมค่าตอบแทนจากการสอบบัญชี  |             |             |            |
|                            |             |             |  1,682,000 |
+----------------------------+-------------+-------------+------------+

ค่าบริการอื่นๆ - ค่าใช้จ่ายต่างๆ
ที่เกี่ยวข้องกับการตรวจสอบงบการเงินโดยตรงตามที่จ่ายจริงแต่ไม่เกิน 15,000 บาท
สำหรับการสอบทานงบการเงินแต่ละไตรมาส และไม่เกิน 40,000 บาท
สำหรับการตรวจสอบงบการเงินประจำปีในปี 2557
ค่าใช้จ่ายในส่วนนี้ของบริษัทฯและบริษัทย่อยรวมเป็นเงิน 85,000 บาท

10. ความรับผิดชอบต่อสังคม (Corporate Social Responsibilities: CSR)

10.1 นโยบายโดยภาพรวม

บริษัทคาสเซ่อร์พีค โฮลดิ้งส์ จำกัด มหาชน มีนโยบายที่จะดำเนินธุรกิจอย่างโปร่งใส
และมีหลักเกณฑ์ความรับผิดชอบต่อสังคมที่ได้มาตราฐานทั้งในประเทศและสากล โดยมุ่งเน้นในเรื่อง
การประกอบกิจการด้วยความเป็นธรรม การเคารพสิทธิมนุษยชน
การปฏิบัติต่อแรงงานอย่างเป็นธรรม ความรับผิดชอบต่อผู้บริโภค และ การดูแลรักษาสิ่งแวดล้อม

10.2 การดำเนินงานและการจัดทำรายงาน

บริษัทคาสเซ่อร์พีค โฮลดิ้งส์ จำกัด (มหาชน)
มีการดำเนินการตามระบบทั้งมาตราฐานไทยและมาตราฐานสากลดังนี้

1. ระบบงานคุณภาพ ISO 9001:2008

มุ่งเน้นเรื่องการประกอบกิจการด้วยความเป็นธรรม และความรับผิดชอบต่อผู้บริโภค (หลักการข้อ 1
และข้อ 5 ของกลต.) บริษัทฯ มีระบบการบริหารคุณภาพของสินค้าที่ผลิตออกจากบริษัท
เพื่อให้สอดคล้องกับข้อกําหนดของลูกค้าและเน้นการสร้างความพึงพอใจกับลูกค้าซึ่งรวมถึงกระบวนการปรับปรุงอย่างต่อเนื่องในระบบอย่างมีประสิทธิผล

2. ระบบมาตราฐานแรงงานไทย (มรท.8001-2553)   

มุ่งเน้นเรื่องการเคารพสิทธิมนุษยชน (หลักการข้อ 3 ของกลต.) บริษัท ฯ มีกฎเกณฑ์ การปฏิบัติ
การใช้แรงงานเกี่ยวกับสภาพการจ้างและสภาพการทำงาน เช่น ค่าจ้าง ชั่วโมงทำงาน วันหยุด
และความปลอดภัยในการทำงาน การมีมาตรฐานแรงงาน
เพื่อให้แรงงานได้รับการคุ้มครองอย่างทัดเทียมเสมอภาค ก่อให้เกิดคุณภาพชีวิต มีความปลอดภัย
มีแรงงานสัมพันธ์ที่ดี และมีขวัญกำลังใจในการทำงาน 

3. อุตสาหกรรมสีเขียวระดับที่ 1 จากกระทรวงอุตสาหกรรม 

มุ่งเน้นเรื่องการดูแลรักษาสิ่งแวดล้อม และการร่วมพัฒนาชุมชมและสังคม (หลักการข้อ 6 และ 7
ของกลต.) โดยมีนโยบายลดผลกราะทบด้านสิ่งแวดล้อมและป้องกันมลพิษ
และช่วยเหลือชุมชนโดยรอบ

10.3 การดำเนินธุรกิจที่มีผลกระทบต่อความรับผิดชอบต่อสังคม - ไม่มี -

10.4 กิจกรรมเพื่อประโยชน์ต่อสังคมและสิ่งแวดล้อม ( After process)

การต่อต้านการคอร์รัปชั่น

ในการประชุมคณะกรรมการบริษัทครั้งที่ 15 เมื่อวันที่ 3 ตุลาคม 2557
คณะกรรมการมติให้กำหนดนโยบายการต่อต้านคอร์รัปชั่นของบริษัท ฯและเพิ่มลงไปใน
จรรยาบรรณบริษัท (Code of Conduct) โดยกรรมการ ผู้บริหาร
และพนักงานทุกคนของบริษัทต้องไม่เข้าไปมีส่วนร่วมในการคอร์รัปชั่นการให้/รับสินบนแก่/จากเจ้าหน้าที่ของรัฐ
และเอกชนในด้านการสนับ สนุนกิจกรรมทางการเมือง
การบริจาคเพื่อการกุศลและการเป็นผู้ให้การสนับสนุนโดยคาดหวังสิ่งตอบแทน
และค่าอำนวยความสะดวก

ส่วนกิจกรรมเพื่อสังคม

โดยเมื่อวันที่ 3 กันยายน 2557 บริษัทฯได้ส่งตัวแทนเข้าร่วมกิจกรรมรีไซเคิลกล่อง ปกป้องโลก
“ลดการทิ้ง ปรับพฤติกรรมการใช้ : แค่ใช้...ก็ได้ช่วย” ณ ศูนย์เรียนรู้สุขภาวะ กรุงเทพมหานคร
เพื่อรณรงค์ให้พนักงานเก็บกล่องนม และได้ส่งต่อกล่องนมเพื่อทำไปผลิตเป็นแผ่นกรีนบอร์ด
เพื่อใช้สร้างที่อยู่อาศัย และเฟอร์นิเจอร์ให้กับผู้ด้อยโอกาส

11. การควบคุมภายในและการบริหารจัดการความเสี่ยง

11.1 สรุปความเห็นของคณะกรรมการบริษัทเกี่ยวกับระบบความคุมภายใน

ในการประชุมคณะกรรมการตรวจสอบเมื่อวันที่ 25 ธันวาคม 2557
คณะกรรมการได้ประเมินระบบการควบคุมภายใน 5 องค์ประกอบตาม The Committee of
Sponsoring Organizations of the Tread way Commission: COSO คือ
การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล และระบบการติดตามคณะกรรมการ
เห็นว่าบริษัทมีระบบการควบคุมภายในอย่างพอเพียง

11.2
คณะกรรมการตรวจสอบได้ให้ความเห็นเกี่ยวกับระบบการควบคุมภายในตามรายงานคณะกรรมการตรวจสอบ

มีความเห็นสรุปว่าไม่พบข้อบกพร่องของการดำเนินงานที่เป็นสาระสำคัญ

-   คณะกรรมการตรวจสอบได้ประชุมในปี 2557 จำนวน 4 ครั้ง คือ

  - ครั้งที่ 1 ประชุมเมื่อวันที่ 17 กุมภาพันธ์ 2557

  - ครั้งที่ 2 ประชุมเมื่อวันที่ 13 พฤษภาคม 2557

  - ครั้งที่ 3 ประชุมเมื่อวันที่ 13 สิงหาคม 2557

  - ครั้งที่ 4 ประชุมเมื่อวันที่ 13 พฤศจิกายน 2557

11.3 หัวหน้างานตรวจสอบภายใน

น.ส.พรทิพย์ ศรีพิทักษ์สกุลหัวหน้างานตรวจสอบภายใน เป็นผู้มีคุณสมบัติเหมาะสม
สามารถทำงานตรวจสอบได้อย่างมีประสิทธิภาพและเข้มงวด โดยการแต่งตัง ถอดถอน และโยกย้าย
ขึ้นอยู่กับการอนุมัติจากคณะกรรมการตรวจสอบ

12. รายการระหว่างกัน

รายการที่ 1 บริษัท คาสเซ่อร์พีคโฮลดิ้งส์ จำกัด (มหาชน) กับบริษัท อุตสาหกรรมเยื่อและกระดาษ
คาสเซ่อร์พีค จำกัด

ลักษณะรายการ ร่วมลงทุน โดยมีทุนจดทะเบียน 100,000,000 บาท

ลักษณะความสัมพันธ์ บริษัท คาสเซ่อร์พีคโฮลดิ้งส์ จำกัด (มหาชน) ลงทุนร้อยละ 41
ของทุนจดทะเบียน

  และบริษัท ซัคเซส เรียลเอสเตท จำกัด ลงทุนร้อยละ 59

  ความสมเหตุสมผล ร่วมลงทุนในบริษัทร่วม
  ซึ่งเป็นธุรกิจผลิตเยื่อกระดาษและกระดาษในประเทศสาธารณรัฐประชาชนจีน

รายการที่ 2 บริษัท คาสเซ่อร์พีคโฮลดิ้งส์ จำกัด (มหาชน) กับบริษัท อุตสาหกรรมเยื่อและกระดาษ
คาสเซ่อร์พีค จำกัด

ลักษณะรายการ ให้ความช่วยเหลือและสนับสนุนด้านการเงิน ตามสัดส่วนการลงทุน

ลักษณะความสัมพันธ์ บริษัท คาสเซ่อร์พีคโฮลดิ้งส์ จำกัด (มหาชน)
ให้ความช่วยเหลือและสนับสนุนด้าน

  การเงิน ตามสัดส่วนการลงทุน คือไม่เกินร้อยละ 41

  ความสมเหตุสมผล ให้ความช่วยเหลือและสนับสนุนด้านการเงินในบริษัทร่วม
  ซึ่งเป็นธุรกิจผลิตเยื่อกระดาษและกระดาษในประเทศสาธารณรัฐประชาชนจีน